Landsretten stadfæster byrettens dom i sag om overtrædelse af varemærkeloven med den ændring, at bøden nedsættes fra 20.000 kr. til 10.000 kr., jf. straffelovens § 82, nr. 13, ligesom der er sket f... Vis mere
Ret: Østre Landsret (2. instans)
Faggruppe: Straffesag — Bødesag
Sagsemner: Erhvervsforhold;

UDSKRIFT
AF

ØSTRE LANDSRETS DOMBOG
____________

D O M

Afsagt den 26. august 2010 af Østre Landsrets 2. afdeling

(landsdommerne Anne Thalbitzer, Hedegaard Madsen og Tine Vuust).

2. afd. a.s. nr. S-1365-10:

Anklagemyndigheden

mod

Tiltalte

(CPR nr. (Født 1984))

(advokat Ervin Birk, besk.)

Københavns Byrets dom af 12. april 2010 (SS 1-16507/2007) er anket

af Tiltalte med påstand om frifindelse, subsidiært formildelse. Tiltalte

har proteste-ret imod konfiskationspåstanden i medfør af straffelovens §

77a vedrørende 45 polo-shirts af mrk. Ralph Lauren og 68 cardigans og

T-shirts af mrk. Noa Noa.

Anklagemyndigheden har endeligt påstået skærpelse, herunder således

at der tillige sker konfiskation af 68 cardigans og t-shirts af mærket Noa

Noa.

Der er i landsretten afgivet supplerende forklaring af tiltalte og vidnerne

advokat Vidne 3, advokat Vidne 1 og advokatfuldmægtig Vidne 4, der

alle har forklaret i det væsentlige som i byretten. Herom henvises til

retsbogen.



Den i byretten af vidnet politiassistent Vidne 2 afgivne forklaring er

dokumente-ret i medfør af retsplejelovens § 923.



- 2 -

Landsrettens begrundelse og resultat

Også efter bevisførelsen for landsretten tiltrædes det af de grunde, der er

anført i dommen, at de varer, der er omfattet af tiltalen, er falske.

Landsretten lægger til grund, at tiltalte købte varerne gennem

uautoriserede forhandlere, og at han ved en DR-udsendelse i marts 2005

samt ved sigtelsen af 11. juni 2005 blev gjort opmærksom på, at

mærkevarer fra disse forhandlere kunne være falske.

Herefter, og i øvrigt af de grunde, der er anført af byretten, tiltrædes det,

at det måtte have stået tiltalte klart, at han ved at udbyde de pågældende

varer til salg på standen den 30. oktober 2005 krænkede de respektive

indehaveres varemærkeret i Danmark. Den omstæn-dighed, at tiltalte i

maj 2005 havde korresponderet med Virksomhed 1 og efterføl-gende

besøgt butikken i Jylland, kan ikke tillægges betydning ved sagens

afgørelse.Tiltalte findes således skyldig i den rejste tiltale.   

Straffen, der fastsættes i medfør af lovbekendtgørelse nr. 90 af 28.

januar 2009 § 42, stk. 2, jf. § 4, stk. 1,nr. 1 og 2, jf. tidligere

lovbekendtgørelse nr. 782 af 30. august 2001 med se-nere ændringer §

42, stk. 1, 2. pkt., jf. § 4, stk. 1, nr. 1 og 2, nedsættes til en bøde på

10.000 kr. med forvandlingsstraf af fængsel i 10 dage.

Den idømte bødestraf er lavere end den bødestraf, som normalt må

forventes udmålt i en sag af denne karakter, idet det langvarige

sagsforløb, som anklagemyndigheden ikke har godtgjort skyldes tiltaltes

forhold, er tillagt betydning som strafnedsættende omstændig-hed, jf.

straffelovens § 82, nr. 13. Der er herved tillige taget hensyn til, at der på

grund af sagens samlede varighed findes at foreligge en overtrædelse af

bestemmelsen i Den Euro-pæiske Menneskerettighedskonventions

artikel 6. stk. 1, om rettergang inden rimelig tid.

Efter bevisførelsen findes det ikke godtgjort, at 45 polo-shirts af mrk.

Ralph Lauren er fal-ske. Tiltalte frifindes derfor for

konfiskationspåstanden for så vidt angår disse 45 effekter. I øvrigt



stadfæstes byrettens bestemmelser om konfiskation, for så vidt de er

anket.

Landsretten har udskudt erstatningsspørgsmålene til civilt søgsmål.

T h i  k e n d e s  f o r  r e t :



- 3 -

Tiltalte straffes med en bøde på 10.000 kr.

Forvandlingsstraffen er fængsel i 10 dage.

Hos tiltalte konfiskeres 97 polo-shirts af mrk. Lacoste, 86 T-shirts af

mrk. Hugo Boss, 27 T-shirts af mrk. Von Dutch og 1 tørklæde af mrk.

Burberry.

Statskassen skal betale sagens omkostninger for landsretten.

(Sign.)